Source: https://www.riigiteataja.ee/akt/102092014001
Timestamp: 2020-01-24 06:42:01+00:00
Document Index: 5830659

Matched Legal Cases: ['§ 76', '§ 83', '§ 96', '§ 100', '§ 158', '§ 1', '§ 31', '§ 8', '§ 191', '§ 14', '§ 14', '§ 2', '§ 71', '§ 7', '§ 3', '§ 1']

Majandus- ja kommunikatsiooniministri 3. märtsi 2011 määruse nr 19 “Mootorsõiduki ja selle haagise registreerimise tingimused ja kord”, 21. juuni 2011 määruse nr 49 „Riiklikele registreerimismärkidele ja nende valmistamisele esitatavad nõuded“ ning 21. juuni 2011 määruse nr 50 „Mootorsõidukijuhi eksamineerimise, talle juhtimisõiguse andmise kord ja juhiloa vormid ning nõuded eksamisõidukitele“ muutmine – Riigi Teataja
Majandus- ja kommunikatsiooniministri 3. märtsi 2011 määruse nr 19 “Mootorsõiduki ja selle haagise registreerimise tingimused ja kord”, 21. juuni 2011 määruse nr 49 „Riiklikele registreerimismärkidele ja nende valmistamisele esitatavad nõuded“ ning 21. juuni 2011 määruse nr 50 „Mootorsõidukijuhi eksamineerimise, talle juhtimisõiguse andmise kord ja juhiloa vormid ning nõuded eksamisõidukitele“ muutmine
RT I, 02.09.2014, 1
Vastu võetud 27.08.2014 nr 69
Määrus kehtestatakse liiklusseaduse § 76 lõike 13, § 83 lõike 5, § 96 lõike 8, § 100 lõike 7 ja § 158 lõike 7 alusel.
§ 1. Majandus- ja kommunikatsiooniministri 3. märtsi 2011 määruse nr 19 “Mootorsõiduki ja selle haagise registreerimise tingimused ja kord” muutmine
Majandus- ja kommunikatsiooniministri 3. märtsi 2011 määruses nr 19 “Mootorsõiduki ja selle haagise registreerimise tingimused ja kord” tehakse järgmised muudatused:
„(21) Kui käesoleva paragrahvi lõikes 1 nimetatud taotlus esitatakse Maanteeameti e-teenuste infosüsteemi (edaspidi e-teenuste infosüsteem) kaudu, loetakse selline taotlus võrdseks elektroonilises vormis taotlusega.“;
„§ 31. Vastutav kasutaja
(5) Vastutav kasutaja võib taotleda enda registrist kustutamist, kui käesoleva paragrahvi lõikes 1 või 4 nimetatud alus on ära langenud.“;
4) paragrahvi 5 lõike 2 punkti 1 täiendatakse pärast sõna „rehve“ sõnadega „või roomikuid“;
5) paragrahvi 6 lõige 10 tunnistatakse kehtetuks;
6) paragrahvi 7 lõike 2 punkti 1 täiendatakse pärast sõna „registreerimistunnistus“ tekstiosaga „välja arvatud, kui taotlus esitatakse e-teenuste infosüsteemi kaudu““;
„§ 8. Sõiduki registriandmete muutmine või registrist kustutamine Maanteeameti algatusel
(5) Kui omaalgatusliku registritoimingu tegemine eeldab uue registreerimistunnistuse väljastamist, tehakse seda kooskõlas käesoleva määruse §-ga 11.“;
8) paragrahvi 10 lõike 5 esimene lause muudetakse ja sõnastatakse järgmiselt:
„Käesoleva paragrahvi lõike 1 punktides 2 ja 3 nimetatud juhtudel tuleb Maanteeametile tagastada sõiduki kehtiv registreerimismärk ja -tunnistus, välja arvatud juhul, kui käesolevas paragrahvis sätestatud registritoimingut taotletakse e-teenuste infosüsteemi kaudu.“;
9) paragrahvi 11 lõike 1 esimest lauset täiendatakse pärast sõna „esindajale“ sõnadega „või vastutavale kasutajale“;
10) paragrahvi 11 täiendatakse lõigetega 11–13 järgmises sõnastuses:
„(11) Sõiduki omaniku, tema esindaja või vastutava kasutaja taotluse alusel võib registreerimistunnistuse kätte toimetada lihtkirjaga Eesti riigi sisesele postiaadressile.
(13) Juhul, kui isik ei ole registreerimistunnistust lihtkirjaga kätte saanud 10 tööpäeva jooksul registritoimingu taotluse esitamisest, peab ta sellest Maanteeametit teavitama ning Maanteeamet tunnistab registreerimistunnistuse kehtetuks. Uue registreerimistunnistuse kättesaamiseks tuleb isikul pöörduda liiklusregistri büroosse.“;
11) paragrahvi 11 lõiget 7 muudetakse ja sõnastatakse järgmiselt:
„(7) Uue registreerimistunnistuse valmimisel kaotab senine registreerimistunnistus kehtivuse. Kehtivuse kaotanud registreerimistunnistus tuleb selle omanikul mõistliku aja jooksul kasutamiskõlbmatuks muuta.“;
12) paragrahvi 12 lõiget 2 täiendatakse punktiga 4 järgmises sõnastuses:
„4) Maanteeametile esitatakse registreerimistunnistuse asendamise taotlus e-teenuste infosüsteemi kaudu.“;
„Registreerimistunnistus, kaheosalise registreerimistunnistuse korral selle mõlemad osad, tuleb sõiduki omaniku vahetumisel või registrist kustutamisel Maanteeametile tagastada, välja arvatud juhul, kui taotlus esitatakse e-teenuste infosüsteemi kaudu või kui käesoleva määrusega on sätestatud teisiti.“;
14) paragrahvi 14 lõiked 1 ja 2 muudetakse ja sõnastatakse järgmiselt:
“(1) Registreerimismärgi väljastab Maanteeamet sõiduki registreerimisel ja vajadusel registriandmete muutmisel.
(2) Sõidukil on lubatud kasutada ainult majandus- ja kommunikatsiooniministri 21. juuni 2011. a määruse nr 49 „Riiklikele registreerimismärkidele ja nende valmistamisele esitatavad nõuded” kohast Maanteeameti tellimusel ja liiklusseaduse § 191 lõikes 2 nimetatud isiku poolt valmistatud registreerimismärki.”;
15) paragrahvi 14 lõige 8 muudetakse ja sõnastatakse järgmiselt:
„(8) Maanteeamet võib sõiduki omaniku või tema esindaja või sõiduki kasutamiseks õigustatud isiku taotluse alusel väljastada täiendava registreerimismärgi sõiduki tagaosas kasutatavale seadmele või koos kaherattalise mootorrattaga kallutavale üherattalisele järelhaagisele, mis varjab tagumist registreerimismärki. Eesti Autospordi Liidu taotluse alusel võib täiendava registreerimismärgi väljastada ka käesoleva paragrahvi lõikes 5 nimetatud sõidukile. Täiendava registreerimismärgi väljastamise kohta teeb Maanteeamet registrisse kande.“;
„(21) Eestis registreerimata võistlusauto liikluses kasutamise võimaldamiseks treening- või võistlusperioodil väljastab Maanteeamet Eesti Autospordi Liidule vastava taotluse alusel käesoleva määruse § 14 lõikes 5 sätestatud registreerimismärgi, mida võib kasutada käesolevas määruse lisas 3 toodud tingimustel.“;
17) paragrahvi 18 lõiget 2 täiendatakse teise lausega järgmises sõnastuses:
„Registreerimismärgi duplikaadi võib käesoleva paragrahvi lõikes 1 nimetatud isikule tema taotluse alusel kohale toimetada ka posti teel Eesti riigi sisesele aadressile.“;
18) paragrahvi 18 täiendatakse lõigetega 21 ja 22 järgmises sõnastuses:
„(21) Posti teel saadetud registreerimismärk loetakse isikule väljastatuks, kui see on kohale toimetatud isiku poolt määratud Eesti riigi sisesele aadressile.
(22) Juhul, kui isik ei ole registreerimismärki posti teel kätte saanud 10 tööpäeva jooksul registritoimingu taotluse esitamisest, peab ta sellest Maanteeametit teavitama. Uue registreerimismärgi kättesaamiseks tuleb isikul pöörduda liiklusregistri büroosse.“;
19) paragrahvi 18 lõige 3 muudetakse ja sõnastatakse järgmiselt:
„(3) Käesoleva määruse § 14 lõikes 5 sätestatud registreerimismärgi puhul väljastab Maanteeamet Eesti Autospordi Liidu taotluse alusel ühest või rohkemast registreerimismärgi duplikaadist koosneva komplekti.“;
20) määruse lisa 3 “Sõidukite teisaldatavate registreerimismärkide ja nende kasutamise päevikute väljastamise, kasutamise ja tagastamise kord” kehtestatakse uues sõnastuses (lisatud).
§ 2. Majandus- ja kommunikatsiooniministri 21.06.2011 määruse nr 49 „Riiklikele registreerimismärkidele ja nende valmistamisele esitatavad nõuded“ muutmine
Majandus- ja kommunikatsiooniministri 21.06.2011 määruses nr 49 „Riiklikele registreerimismärkidele ja nende valmistamisele esitatavad nõuded“ tehakse järgmised muudatused:
1) paragrahvi 2 lõiget 1 täiendatakse punktiga 15 järgmises sõnastuses:
„15) vähendatud mõõtmetega teisaldatav registreerimismärk – tüüp A11“;
„(3) Võistlusauto registreerimismärk valmistatakse kaitsekilega kaetud kilest kleebisena. Võistlusauto tagumine registreerimismärk tuleb dubleerida sõiduki esiosal. Sõiduki esiosal dubleeritud registreerimismärgi mõõtmed on 350×60 mm.“;
„§ 71. Rakendussäte
Võistlusautodele väljastatud lehtalumiiniumist registreerimismärke ei pea käesoleva määruse § 7 lõike 3 nõuetele vastavate registreerimismärkide vastu ümber vahetama.“;
4) määruse lisa 1 „Registreerimismärkide tüübid“ kehtestatakse uues sõnastuses (lisatud);
5) määruse lisa 3 „Registreerimismärkide näidised“ kehtestatakse uues sõnastuses (lisatud).
§ 3. Majandus- ja kommunikatsiooniministri 21.06.2011 määruse nr 50 „Mootorsõidukijuhi eksamineerimise, talle juhtimisõiguse andmise kord ja juhiloa vormid ning nõuded eksamisõidukitele“ muutmine
Majandus-ja kommunikatsiooniministri 21.06.2011 määruses nr 50 „Mootorsõidukijuhi eksamineerimise, talle juhtimisõiguse andmise kord ja juhiloa vormid ning nõuded eksamisõidukitele“ tehakse järgmised muudatused:
1) paragrahvi 4 lõike 2 punkt 4 muudetakse ja sõnastatakse järgmiselt:
„4) juhtimisõigust tõendava dokumendi juhul, kui see on eelnevalt väljastatud (kaasa arvatud välisriigis väljastatud) ning liiklusregistris puuduvad selle kohta andmed;
„(3) Liiklusregistri büroos või mujal seaduses ettenähtud kohtades uue juhtimisõigust tõendava dokumendi kätte toimetamisel kaotab varem välja antud juhtimisõigust tõendav dokument kehtivuse dokumendi üle andmisel. Lihtkirjaga uue juhtimisõigust tõendava dokumendi kätte toimetamisel kaotab varem välja antud juhtimisõigust tõendav dokument kehtivuse dokumendi valmimisele järgneval päeval. Kehtivuse kaotanud dokument tuleb selle omanikul mõistliku aja jooksul kasutamiskõlbmatuks muuta.“;
„(3) Juhtimisõigust tõendav dokument antakse üle omanikule või tema esindajale allkirja vastu liiklusregistri büroos või mujal seaduses ettenähtud kohas. Dokumendi omaniku taotluse alusel võib juhiloa või esmase juhiloa isikule kätte toimetada lihtkirjaga Eesti riigi sisesele postiaadressile.“;
4) paragrahvi 18 täiendatakse lõigetega 31 ja 32 järgmises sõnastuses:
„(31) Liiklusregistri büroos kätte toimetatud juhtimisõigust tõendav dokument loetakse isikule väljastatuks pärast selle üleandmist juhtimisõigust tõendava dokumendi omanikule või tema esindajale. Lihtkirjaga saadetud juhiluba või esmane juhiluba loetakse isikule väljastatuks, kui see on kätte toimetatud isiku elu- või asukoha aadressil.
(32) Juhul, kui isik ei ole juhiluba või esmast juhiluba lihtkirjaga kätte saanud 10 tööpäeva jooksul alates juhiloa vahetamise taotluse esitamisest või sellekohase eksami sooritamisest, peab ta sellest Maanteeametit teavitama ning Maanteeamet tunnistab juhiloa või esmase juhiloa kehtetuks. Uue juhiloa või esmase juhiloa kättesaamiseks tuleb isikul pöörduda liiklusregistri büroosse.“;
5) määruse lisa 1 „Eksamite liigid, olenevalt juhtimisõiguse taotlemise eesmärgist“ kehtestatakse uues sõnastuses (lisatud);
6) määruse lisa 7 „Nõuded eksamisõidukile ja juhi varustusele” kehtestatakse uues sõnastuses (lisatud).
Määruse § 1 punkt 16 jõustub 2015. aasta 1. juunil.